Rupang » Khubor » Ioh kem pang sa ka Vice President jong ka Iran, kiew kiba iap corona sha ka 26ngut
Ka Iran ka iathuh hynnin ka sngi, ba kiba iap na ka jingpang Corona ha katei ka Ri, ki la poi sha ka 26ngut bad katei ka dei ka jingiap kaba bun briew eh shabar jong ka China bad nangta sa kiba ioh pang, ki poi sha ka 245ngut, kiba kynthup ia shibun ki heh sorkar jong katei ka Ri.
La iathuh ba ka jing jubor katei ka jingpang, ka la pynlong ia katei ka Ri, ba kan pynsangeh noh ia ka jing ia seng sngi thohdieng, ha kiba bun ki bynta jong katei ka Ri, ba kynthup ia kaba ha ha Tehran. La iathuh shuh ba ka Teheran, ka la khang ia baroh ki nong China, ba kin leit rung sha katei ka Ri.
Kito kiba ioh pang Corona, haduh mynta ka sngi, ki long ka Masoumeh Ebtekar, vice president for women and family affairs bad sa U Deputy Health Minister Iraj Harirchi. La iathuh ba ka jingpang kam da jur satia ia ka Ebtekar bad kam shym la leit sah ialade ha hospital.
“Ha ki 24 kynta ba ladep, ki don 106 ngut kiba dang shu ioh pang shen bad ka jingiap, ka la poi sha ka 26ngut” ong u nongkren jong ka tnat ka koit ka khiah, U Kianush Jahanpur.